Төсөл

МОНГОЛ УЛСЫН ХУУЛЬ

2024 оны .. дугаар Улаанбаатар

сарын ...-ны өдөр хот

**МОНГОЛ УЛСЫН ЗАСГИЙН ГАЗРЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Монгол Улсын Засгийн газрын тухай хуулийн 18 дугаар зүйлийн 3 дахь хэсэг, 20 зүйлийн 4, 5, 6 дахь хэсгийг доор дурдсанаар өөрчлөн найруулсугай:

1/ 18 дугаар зүйлийн 3 дахь хэсэг:

 "3.Засгийн газрын бүтцэд доор дурдсан яам ажиллана:

-Ерөнхий чиг үүргийн:

1/Эдийн засаг, хөгжлийн яам;

 2/Гадаад харилцааны яам;

 3/Сангийн яам;

 4/Шударга ёс, хууль зүй, дотоод хэргийн яам;

-Чиглэлийн:

5/Аж үйлдвэр, эрдэс баялгийн яам;

6/Батлан хамгаалах яам;

7/Байгаль орчин, уур амьсгалын өөрчлөлтийн яам;

8/Боловсролын яам;

9/Гэр бүл, хүний хөгжлийняам;

10/Зам, тээврийн хөгжлийн яам;

11/Соёл, спорт, аялал жуулчлал, залуучуудын яам;

12/Хот байгуулалт, барилга, орон сууцжуулалтын яам;

13/Хүнс, хөдөө аж ахуй, хөнгөн үйлдвэрийн яам;

14/Цахим хөгжил, инновац, харилцаа холбооны яам;

15/Эрчим хүчний яам;

16/Эрүүл мэндийн яам.”

2/ 20 дугаар зүйлийн 4 дэх хэсэг:

 "4.Монгол Улсын Ерөнхий сайдын эрхлэх асуудлын хүрээнд дараах асуудал хамаарна:

 -төрийн өмчийн бодлого;

 -тагнуул, сөрөг тагнуул, терроризмаас урьдчилан сэргийлэх асуудал;

 -төрийн тусгай хамгаалалтын асуудал;

 -жендэрийн хөгжлийн асуудал;

 -зөвшөөрлийн нэгдсэн бодлого;
 -газрын харилцаа, геодези, зураг зүйн асуудал.”

3/ 20 дугаар зүйлийн 5 дахь хэсэг:

“5.Засгийн газрын гишүүн доор дурдсан хүрээний бодлогын төлөвлөлт, боловсруулалт, удирдлага, зохицуулалт болон дүн шинжилгээ хийх, үнэлгээ өгөх ажлыг эрхэлнэ:

1/Монгол Улсын Тэргүүн Шадар сайд бөгөөд Эдийн засаг, хөгжлийн сайд:

-хөгжлийн нэгдсэн бодлого, төлөвлөлт;

-макро эдийн засгийн бодлогын судалгаа, төлөвлөлт;

-шинжлэх ухаан, технологийн нэгдсэн бодлого;

-эдийн засгийн болон хөгжлийн тэргүүлэх чиглэл, салбарыг тодорхойлж, салбар, дэд бүтцийн зохистой харьцааг тогтоох, төслүүдийн нэгдсэн бодлого;

-эдийн засгийн гадаад хамтын ажиллагаа, худалдааны нэгдсэн бодлого;

-хөрөнгө оруулалтын нэгдсэн бодлого, төлөвлөлт;

-аж үйлдвэрийн нэгдсэн бодлого, төлөвлөлт;

-төр, хувийн хэвшлийн түншлэлийн асуудал;

-хүн амын өсөлтийг дэмжих, хүний хөгжлийг хангах нэгдсэн бодлого;

-хүн амын нутагшилт, суурьшлын ерөнхий төлөвлөлт;

-оюуны өмч, патент, зохиогчийн эрхийн асуудал;

-агаарын бохирдлын эсрэг үйл ажиллагаа хэрэгжүүлэх асуудал.

 2/Монгол Улсын Шадар сайд:

 -гамшгаас хамгаалах асуудал;

-хойшлуулшгүй сэргээн босгох ажиллагаатай холбоотой шуурхай асуудал;

-бүсчилсэн хөгжлийн бодлого;

-чөлөөт бүсийн хөгжлийн бодлого, төлөвлөлт;

-стандартчилал, хэмжил зүйн асуудал;

-тохирлын үнэлгээний итгэмжлэлийн асуудал;

-агаарын бохирдлын эсрэг үйл ажиллагаа хэрэгжүүлэх асуудал.

3/Монгол Улсын Шадар сайд:

-төрийн болон орон нутгийн өмчийн хөрөнгөөр бараа, ажил, үйлчилгээ худалдан авах ажиллагаа;

-гадаадын хөрөнгө оруулалтын бодлого, зохицуулалт, бүртгэл

-шударга өрсөлдөөнийг дэмжих, хянан зохицуулах асуудал;

-хэрэглэгчдийн эрх ашгийг хамгаалах асуудал;

-агаарын бохирдлын эсрэг үйл ажиллагаа хэрэгжүүлэх асуудал.

4/Монгол Улсын сайд, Засгийн газрын Хэрэг эрхлэх газрын дарга:

-төрийн бүтээмж, нээлттэй засаглалын түншлэл, төрийн албаны хүний нөөцийн асуудал;

-Засгийн газрын дотоод мэдээлэл;

-Засгийн газраас Ерөнхийлөгч, Улсын Их Хуралтай харилцах асуудал;

-орон нутгийн хөгжлийн нэгдсэн бодлого;

-орон нутгийн удирдлага, зохион байгуулалт;

-Засаг даргын үйл ажиллагааг удирдлага, зохицуулалтаар хангах асуудал;

-иргэдийн Төлөөлөгчдийн Хуралд үзүүлэх мэргэжил, арга зүйн туслалцаа;

-төрийн захиргааны төв байгууллагын шуурхай удирдлага, салбар хоорондын бодлого, зохицуулалтын уялдааг хангах асуудал;

-агаарын бохирдлын эсрэг үйл ажиллагаа хэрэгжүүлэх асуудал.

5/Монгол Улсын Засгийн газрын гишүүн-Монгол Улсын сайд, Хяналт, үнэлгээний Үндэсний хорооны дарга;

-хууль тогтоомж, Засгийн газрын шийдвэрийн биелэлтэд хяналт тавих асуудал;

-хөгжлийн бодлого, төлөвлөлтийн баримт бичиг, Засгийн газрын үйл ажиллагааны хөтөлбөрийн хэрэгжилтэд хяналт тавих асуудал;

-төрийн үйл ажиллагааны ил тод, нээлттэй байдлыг хангах асуудал;

-агаарын бохирдлын эсрэг үйл ажиллагаа хэрэгжүүлэх асуудал.

6/Монгол Улсын Засгийн газрын гишүүн-Монгол Улсын сайд, 20 минутын хот Үндэсний хорооны дарга;

-хотын хэт төвлөрлийг сааруулах асуудал;

-нийгмийн үйлчилгээг 20 минутын дотор авах хүнд ээлтэй шинэ орчин, нөхцөлийг бүрдүүлэх бодлогын зохицуулалт;

-авто замын түгжрэлийг бууруулах асуудал;

-агаарын бохирдлын эсрэг үйл ажиллагаа хэрэгжүүлэх асуудал.

7/Монгол Улсын сайд, Боомтын сэргэлтийн Үндэсний хорооны дарга:

-хилийн бүс дэх тээвэр, логистикийн нэгдсэн сүлжээг хөгжүүлэх;

-хилийн боомтын хөгжлийн бодлого, төлөвлөлт;

-хилийн боомтын болон стратегийн орд газрыг холбосон дэд бүтцийн бүтээн байгуулалт, шинэчлэл;

-агаарын бохирдлын эсрэг үйл ажиллагаа хэрэгжүүлэх асуудал.

8/Гадаад харилцааны сайд:

-гадаад улс, олон улсын байгууллагатай улс төрийн талаарх хамтын ажиллагаа;

-гадаад эдийн засгийн харилцаа, хамтын ажиллагаа;

-гадаад худалдааны хэрэгжилт;

-гадаадад байгаа Монгол Улсын иргэн, бизнесийн эрх ашгийг хамгаалах асуудал;

-гадаад улс, олон улсын байгууллагатай хийх гэрээ, хэлэлцээрийн асуудал болон байгуулсан гэрээ, хэлэлцээрийн явцад тавих хяналт;

-гадаад улс, олон улсын байгууллагатай хүмүүнлэгийн чиглэлээрх хамтын ажиллагаа;

-дипломат, албан зэргийн виз, консулын асуудал;

-гадаад сурталчилгаа;

-агаарын бохирдлын эсрэг үйл ажиллагаа хэрэгжүүлэх асуудал.

9/Сангийн сайд:

-төсвийн бодлого, төсөв, санхүү, эдийн засгийн судалгаа, төсөөлөл;

-санхүүгийн зах зээл, төсвийн орлого, зарлага, өрийн удирдлагын асуудал;

-нэгдсэн төсвийн талаарх судалгаа, төлөвлөлт, нэгдсэн төсвийг улсын хөгжлийн жилийн төлөвлөгөөнд нийцүүлэн боловсруулах асуудал;

-төсвийн хөрөнгө оруулалтын бодлого, зохицуулалт, санхүүжилтийн үйл ажиллагаа;

-улсын болон орон нутгийн төсвийн зарцуулалтын хяналт;

-зээл, тусламжийн асуудал;

-нягтлан бодох бүртгэлийн бодлого;

-гаалийн бодлого;

-татварын бодлого;

-даатгалын бодлого;

-төрийн болон орон нутгийн өмчийн хөрөнгөөр бараа, ажил, үйлчилгээ худалдан авах бодлого;

-төр, хувийн хэвшлийн түншлэлийн төсөв, санхүүгийн удирдлага болон хяналт;

-агаарын бохирдлын эсрэг үйл ажиллагаа хэрэгжүүлэх асуудал.

10/Шударга ёс, хууль зүй, дотоод хэргийн сайд:

-эрх зүйн шинэтгэлийн бодлого;

-хууль тогтоомжийн системчлэл, мэдээлэл, эрх зүйн сургалт, сурталчилгаа, судалгаа;

-эрх зүйн туслалцаа;

-улсын хил хамгааллын асуудал;

-цагдаа, нийгмийн дэг журам сахиулах, гэмт хэрэгтэй тэмцэх, түүнээс урьдчилан сэргийлэх асуудал;

-шүүхийн шийдвэр гүйцэтгэх ажиллагаа;

-Засгийн газраас шүүх, прокурорын байгууллага, хуульчдын олон нийтийн байгууллагатай харилцах асуудал;

-төрөөс сүм хийдтэй харилцах асуудал;

-иргэний харьяалал, цагаачлалын асуудал;

-энгийн зэргийн виз, Монгол Улсад орох, гарах, оршин суух гадаадын иргэний асуудал;

-төрийн захиргааны байгууллагын шийдвэрийн хууль зүйн үндэслэлийн хяналт;

-иргэн, хуулийн этгээд, эд хөрөнгийн эрхийн улсын бүртгэл;

-хэвлэл, мэдээллийн хэрэгслийн бүртгэл;

-архивын талаар төрөөс баримтлах бодлого;

-агаарын бохирдлын эсрэг үйл ажиллагаа хэрэгжүүлэх асуудал.

11/ Аж үйлдвэр, эрдэс баялгийн сайд;

-хүнд үйлдвэрлэлийн асуудал;

 -үйлдвэрлэл, технологийн паркийн асуудал;

-геологи, эрдэс баялгийн бодлого;

-геологийн эрэл, хайгуул, судалгааны зохицуулалт;

-газрын тос, газрын тосны бүтээгдэхүүн болон түүний нөөцийн талаарх бодлого;

-цацраг идэвхт ашигт малтмал болон цөмийн энерги ашиглах асуудал;

-олборлох үйлдвэрийн техник, технологийн асуудал;

-ил тод, хариуцлагатай уул уурхайг хөгжүүлэх бодлого;

-эрдэс баялаг болон хүнд үйлдвэрийн бүтээгдэхүүний экспорт, импортын асуудал;

-салбарын мэргэжлийн хяналтын асуудал;

-агаарын бохирдлын эсрэг үйл ажиллагаа хэрэгжүүлэх асуудал.

12/Батлан хамгаалахын сайд:

-улсыг батлан хамгаалах бодлого болон цэргийн бодлого;
-зэвсэгт хүчнийг чадваржуулах бодлого;
-энхийг дэмжих ажиллагаанд оролцох бэлтгэл хангуулах асуудал;

-агаарын бохирдлын эсрэг үйл ажиллагаа хэрэгжүүлэх асуудал.

13/Байгаль орчин, уур амьсгалын өөрчлөлтийн сайд:

-ногоон хөгжлийн бодлого;
-байгаль орчныг хамгаалах, зохистой ашиглах, нөхөн сэргээх болон экологийн бодлого;
-усны нэгдсэн бодлого;
-цөлжилттэй тэмцэх болон ойжуулалтын асуудал;
-усны нөөцийг нэмэгдүүлэх, ашиглалтыг сайжруулах асуудал;
-ургамал, ан амьтны нөөцийг хамгаалах асуудал, мэдээллийн сан;
-байгаль орчны шинжилгээ, ус, цаг уур болон байгалийн болзошгүй гамшгаас урьдчилан сэргийлэх, экологийн аюулгүй байдлыг хангах асуудал;
-био аюулгүй байдлын бодлогын асуудал;
-агаарын бохирдлын эсрэг үйл ажиллагаа хэрэгжүүлэх асуудал.
-салбарын мэргэжлийн хяналтын асуудал.

14/Боловсролын сайд:

-боловсролын тогтолцоог хөгжүүлэх асуудал;

-ном хэвлэл, цахим бичвэрийн бодлого;

-салбарын үйлдвэрлэл, үйлчилгээ, ажлын байрыг нэмэгдүүлэх асуудал;

-мэргэжлийн боловсрол, сургалтын тогтолцоог хөгжүүлэх асуудал;

-салбарын мэргэжлийн хяналтын асуудал;

-агаарын бохирдлын эсрэг үйл ажиллагаа хэрэгжүүлэх асуудал.

15/ Гэр бүл, хүний хөгжлийн сайд:

-хүн амын хөгжлийн бодлого, төлөвлөлтийн асуудал;

-хөдөлмөр эрхлэлтийг нэмэгдүүлэх, ажилгүйдлийг багасгах, ядуурлыг бууруулах бодлого

-гэр бүл, хүүхэд, ахмад настан болон хөгжлийн бэрхшээлтэй иргэдийн хөгжил, нийгмийн хамгааллийн асуудал;

-нийгмийн халамжийн бодлого;

-нийгмийн даатгалын бодлого;

-хөдөлмөрийн нөхцөл, ажиллагчдын цалин, амьдралын өртгийн талаарх асуудал;

-хөдөлмөрийн биржийн асуудал;

-хөдөлмөрийн зах зээлийн зохицуулалт;

-хөдөлмөрийн харилцаа, Засгийн газар, эзэд, Үйлдвэрчний эвлэлийн гурван талт түншлэл, хөдөлмөрийн хамтын маргааны зохицуулалтын асуудал;

-Монгол Улсад хөдөлмөр эрхэлж байгаа гадаадын иргэний асуудал;

-гадаадад ажиллах хүч гаргах асуудал;

-салбарын мэргэжлийн хяналтын асуудал;

-агаарын бохирдлын эсрэг үйл ажиллагаа хэрэгжүүлэх асуудал.

16/Зам, тээврийн хөгжлийн сайд:

-авто замын асуудал;

-авто тээврийн асуудал;

-төмөр замын тээврийн асуудал;

-иргэний нисэхийн асуудал;

-далай ашиглах болон усан замын тээврийн асуудал;

-тээврийн тогтолцоог хөгжүүлэх бодлого, зохицуулалт;

-салбарын үйлдвэрлэл, үйлчилгээ, ажлын байрыг нэмэгдүүлэх асуудал;

-агаарын бохирдлын эсрэг үйл ажиллагаа хэрэгжүүлэх асуудал.

-салбарын мэргэжлийн хяналтын асуудал.

 17/ Соёл, спорт, аялал жуулчлал, залуучуудын сайд;

-аялал жуулчлалын бодлого;

-соёл, урлагийг хөгжүүлэх асуудал;

-түүх, соёлын өвийг хамгаалах, сэргээх бодлого;

-нийтийн биеийн тамир, спортыг хөгжүүлэх бодлого;
-мэргэжлийн спортын хөгжлийн асуудал;
-үндэсний уламжлалт спортыг дэмжих, хөгжүүлэх бодлого;

-залуучуудын хөгжлийг дэмжих бодлого;

-салбарын үйлдвэрлэл, үйлчилгээ, ажлын байрыг нэмэгдүүлэх асуудал;

-агаарын бохирдлын эсрэг үйл ажиллагаа хэрэгжүүлэх асуудал;

-салбарын мэргэжлийн хяналтын асуудал.

18/ Хот байгуулалт, барилга, орон сууцжуулалтын сайд:

-хот төлөвлөлт болон хот байгуулалтын бодлого, архитектурын асуудал;

-барилга, барилгын материалын үйлдвэрлэлийн бодлого;-орон сууцны бодлого;

-нийтийн аж ахуйн асуудал;

-салбарын үйлдвэрлэл, үйлчилгээ, ажлын байрыг нэмэгдүүлэх асуудал;

-агаарын бохирдлын эсрэг үйл ажиллагаа хэрэгжүүлэх асуудал.

-салбарын мэргэжлийн хяналтын асуудал.

19/Хүнс, хөдөө аж ахуй, хөнгөн үйлдвэрийн сайд:

-хүн амын хүнсний хангамжийн бодлого;

-хүнсний аюулгүй байдлын асуудал;

-мал аж ахуйг эрчимжүүлэн хөгжүүлэх бодлого;

-газар тариаланг эрчимжүүлэн хөгжүүлэх бодлого;

-мал эмнэлэг, малын үржлийн талаар төрөөс явуулах бодлого;

-мал, амьтан, ургамлын хорио, цээрийн асуудал;

-бэлчээрийн болон таримал ургамлыг хамгаалах асуудал;

-мал, таримал ургамлын гаралтай хүнсний зүйл, түүхий эд болон хөнгөн үйлдвэрийн бүтээгдэхүүний экспорт, импортын асуудал;

-хөдөө аж ахуйн эдэлбэр газрын болон бэлчээр ашиглалтын бодлого;

-малыг цаг агаарын гэнэтийн аюулаас хамгаалах бодлого;

-хөнгөн үйлдвэрлэлийн асуудал;

-жижиг, дунд үйлдвэрийн асуудал;

-дотоод худалдаа, үйлчилгээний бодлого, зохицуулалт;

-үйлдвэрлэл, технологийн паркийн асуудал;

-салбарын мэргэжлийн хяналтын асуудал;

-агаарын бохирдлын эсрэг үйл ажиллагаа хэрэгжүүлэх асуудал.

20/Цахим хөгжил, инновац, харилцаа холбооны сайд:

-харилцаа холбоо, сансар, мэдээллийн технологи, өргөн нэвтрүүлэг, шуудангийн бодлого, зохицуулалт;

-цахим засаглал, салбарын хөгжлийг мэдээллийн технологиор дэмжих асуудал;

-өндөр технологи, үндэсний инновацын тогтолцооны бодлого, төлөвлөлт, хөгжүүлэх асуудал;

-радио давтамжийн бодлого;

-бүх нийтийн үйлчилгээний үүргийн талаарх бодлого, зохицуулалт;

-нийтийн мэдээллийн дэд бүтцийн асуудал;

-харилцаа холбоо, мэдээллийн технологийн салбарын инновацыг хөгжүүлэх асуудал;

-кибер аюулгүй байдлын бодлого, зохицуулалт;

-цахим орчинд хүний хувийн мэдээлэл хамгаалах бодлого, зохицуулалт;

-мэдээллийн технологийн салбарын хүний нөөцийн хөгжил, тогтвортой хөдөлмөр эрхлэлтийг дэмжих асуудал.

-төрийн үйлчилгээг хүртээмжтэй, нэгдсэн байдлаар хүргэх бодлого, зохицуулалт;

-салбарын мэргэжлийн хяналтын асуудал;

-агаарын бохирдлын эсрэг үйл ажиллагаа хэрэгжүүлэх асуудал.

21/Эрчим хүчний сайд:

-эрчим хүчний нэгдсэн бодлого;

-эрчим хүчний үйлдвэрлэлт, дамжуулалт, түгээлтийн асуудал;

-сэргээгдэх эрчим хүчийг хөгжүүлэх асуудал;

-эрчим хүчний шинэ эх үүсвэрийг бий болгох, ашиглах бодлого;

-түлшний хангамж, нөөцийн бодлого, зохицуулалт;

-эрчим хүч хэмнэлтийн бодлого;

-эрчим хүчний нүүрсний асуудал;

-салбарын үйлдвэрлэл, үйлчилгээ, ажлын байрыг нэмэгдүүлэх асуудал;

-агаарын бохирдлын эсрэг үйл ажиллагаа хэрэгжүүлэх асуудал.

-салбарын мэргэжлийн хяналтын асуудал.

22/Эрүүл мэндийн сайд:

-хүн амын эрүүл мэндийг хамгаалах, нөхөн сэргээх бодлого;

-эм, эмнэлгийн хэрэгсэл, техникийн үйлдвэрлэл, хангамжийн талаарх бодлого;

-эмнэлгийн үйлчилгээ, эрүүл ахуй, халдвар судлалын хүрээний бодлого;

-хүн амын эрүүл мэндийг хамгаалах, нийгмийн болон мэргэжлийн арга хэмжээ;

-салбарын үйлдвэрлэл, үйлчилгээ, ажлын байрыг нэмэгдүүлэх асуудал;

-эрүүл мэндийн даатгалын бодлого, зохицуулалт;

-агаарын бохирдлын эсрэг үйл ажиллагаа хэрэгжүүлэх асуудал;

-салбарын мэргэжлийн хяналтын асуудал.”

**2 дугаар зүйл**.Монгол Улсын Засгийн газрын тухай хуулийн 17 дугаар зүйлийн 2 дахь хэсгийн “Ерөнхий сайдын түр эзгүйд түүний үүргийг Монгол Улсын Шадар сайд гүйцэтгэнэ. Ерөнхий сайд, Шадар сайд нэгэн зэрэг түр эзгүй байх тохиолдолд Ерөнхий сайдын үүрэг болгосноор Засгийн газрын аль нэг гишүүн Ерөнхий сайдын үүргийг гүйцэтгэнэ” гэснийг “Ерөнхийн сайдын түр эзгүйд түүний үүргийг Монгол Улсын Тэргүүн Шадар сайд бөгөөд Эдийн засаг, хөгжлийн сайд гүйцэтгэнэ. Ерөнхий сайд, Тэргүүн шадар сайд бөгөөд Эдийн засаг, хөгжлийн сайд нэгэн зэрэг түр эзгүй байх тохиолдолд Ерөнхий сайдын үүрэг болгосноор аль нэг Шадар сайд Ерөнхий сайдын үүргийг гүйцэтгэнэ” гэж, 183 дугаар зүйлийн 1 дэх хэсгийн “хилийн боомтын, олимп, нийтийн биеийн тамир, спортын болон нийслэл Улаанбаатар хотын авто замын түгжрэлийг бууруулах” гэснийг “хяналт, үнэлгээний, 20 минутын хот болон боомтын сэргэлтийн” гэж, 20 дугаар зүйлийн 6 дахь хэсгийн “Шадар сайдын түр эзгүйд түүний үүргийг Шадар сайдын саналыг үндэслэн Ерөнхий сайдын үүрэг болгосон Засгийн газрын аль нэг гишүүн гүйцэтгэх бөгөөд ийнхүү Шадар сайдын” гэснийг “Тэргүүн шадар сайд, Шадар сайдын түр эзгүйд түүний үүргийг Тэргүүн шадар сайд, Шадар сайдын саналыг үндэслэн Ерөнхий сайдын үүрэг болгосон Засгийн газрын аль нэг гишүүн гүйцэтгэх бөгөөд ийнхүү Тэргүүн шадар сайд, Шадар сайдын” гэж тус тус өөрчилсүгэй.

**3 дугаар зүйл**. Монгол Улсын Засгийн газрын тухай хуулийн 33 дугаар зүйлийн 1 дэх хэсгийн 12 дахь заалтыг хүчингүй болсонд тооцсугай.

**4 дүгээр зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**монгол улсын засгийн газрын бүтцийн ТУХАЙ хуулийг**

**хүчингүй болсонд тооцох тухай**

 **1 дүгээр зүйл.** 2016 оны 7 дугаар сарын 21-ний өдөр баталсан Монгол Улсын Засгийн газрын бүтцийн тухай хуулийг хүчингүй болсонд тооцсугай.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**монгол улсын засгийн газрын бүрэлдэхүүний ТУХАЙ**

**хуулийг хүчингүй болсонд тооцох тухай**

 **1 дүгээр зүйл.** 2016 оны 7 дугаар сарын 21-ний өдөр баталсан Монгол Улсын Засгийн газрын бүрэлдэхүүний тухай хуулийг хүчингүй болсонд тооцсугай.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**ТӨСВИЙН ТУХАЙ хуульд ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Төсвийн тухай хуулийн 14 дүгээр зүйлийн 14.1.9 дэх заалтын “нийслэл Улаанбаатар хотын авто замын түгжрэлийг бууруулах” гэснийг “20 минутын хотын” гэж, 14.1.10 дахь заалтын “олимп, нийтийн биеийн тамир, спортын” гэснийг “хяналт, үнэлгээний” гэж, 16 дугаар зүйлийн 16.4.3 дахь заалтын “нийслэл Улаанбаатар хотын авто замын түгжрэлийг бууруулах асуудал эрхэлсэн сайдын, олимп, нийтийн биеийн тамир, спортын асуудал эрхэлсэн сайдын” гэснийг “20 минутын хотын асуудал эрхэлсэн сайдын, хяналт, үнэлгээний асуудал эрхэлсэн сайдын” гэж тус тус өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны .... дугаар Улаанбаатар

сарын ....-ны өдөр хот

**ЗАСГИЙН ГАЗАР ДАХЬ ХЯНАЛТЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Засгийн газар дахь хяналтын тухай хуулийн 16 дугаар зүйлийн 16.3 дахь хэсгийг доор дурдсанаар өөрчлөн найруулсугай:

“16.3.Засгийн газрын хяналт хэрэгжүүлэх газрын дарга нь Ерөнхий хянан шалгагч байна.”

 **2 дугаар зүйл.** Засгийн газар дахь хяналтын тухай хуулийн 10 дугаар зүйлийн 10.1.2 дахь заалтын “Монгол Улсын сайд-Засгийн газрын Хэрэг эрхлэх газрын даргаас” гэснийг “Монгол Улсын Засгийн газрын гишүүн-Монгол Улсын сайд, Хяналт, үнэлгээний Үндэсний хорооны даргаас” гэж, 11 дүгээр зүйлийн гарчиг, 11 дүгээр зүйлийн 11.1, 11.3 дахь хэсэг, 16 дугаар зүйлийн 16.1 дэх хэсгийн “Монгол Улсын сайд-Засгийн газрын Хэрэг эрхлэх газрын даргын” гэснийг “Монгол Улсын Засгийн газрын гишүүн-Монгол Улсын сайд, Хяналт, үнэлгээний Үндэсний хорооны даргын” гэж, 11 дүгээр зүйлийн 11.2 дахь хэсэг, 17 дугаар зүйлийн 17.1.7 дахь заалт, 19 дүгээр зүйлийн 19.1, 19.3 дахь хэсэг “Монгол Улсын сайд-Засгийн газрын Хэрэг эрхлэх газрын даргад” гэснийг “Монгол Улсын Засгийн газрын гишүүн-Монгол Улсын сайд, Хяналт, үнэлгээний Үндэсний хорооны даргад” гэж, 18 дугаар зүйлийн 18.6 дахь хэсгийн “Монгол Улсын сайд-Засгийн газрын Хэрэг эрхлэх газрын дарга” гэснийг “Монгол Улсын Засгийн газрын гишүүн-Монгол Улсын сайд, Хяналт, үнэлгээний Үндэсний хорооны дарга” гэж тус тус өөрчилсүгэй.

**3 дугаар зүйл.** Засгийн газар дахь хяналтын тухай хуулийн 16 дугаар зүйлийн 16.6 дахь хэсгийг хүчингүй болсонд тооцсугай.

**4 дүгээр зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны .... дугаар Улаанбаатар

сарын ....-ны өдөр хот

**ӨРСӨЛДӨӨНИЙ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Өрсөлдөөний тухай хуулийн 6 дугаар зүйлийн 6.1, 6.5, 6.7 дахь хэсэг, 8 дугаар зүйлийн 8.2, 8.3 дахь хэсэг, 14 дүгээр зүйлийн гарчиг, 14.1, 14.3, 14.6, 14.7, 14.10, 14.11 дэх хэсэг, 15 дугаар зүйлийн 15.1 дэх хэсэг, 17 дугаар зүйлийн 17.1, 24 дүгээр зүйлийн 24.2, 24.4 дэх хэсэг, 26 дугаар зүйлийн 26.1.1 дэх заалтын “Шударга өрсөлдөөн, хэрэглэгчийн төлөө газар” гэснийг “Монополын эсрэг газар” гэж, 6 дугаар зүйлийн 6.4 дэх хэсэг, 8 дугаар зүйлийн 8.1 дэх хэсэг, 11 дүгээр зүйлийн 11.4 дэх хэсэг, 14 дүгээр зүйлийн 14.4 дэх хэсэг, 26 дугаар зүйлийн 26.1.3 заалтын “Шударга өрсөлдөөн, хэрэглэгчийн төлөө газарт” гэснийг “Монополын эсрэг газарт” гэж, 8 дугаар зүйлийн 8.4 дэх хэсэг, Гуравдугаар бүлгийн гарчиг, 14 дүгээр зүйлийн 14.2, 14.5, 14.8, 14.9, 14.10, 14.12, 14.13 дахь хэсэг, 15 дугаар зүйлийн гарчиг, 16 дугаар зүйлийн гарчиг, 16 дугаар зүйлийн 16.1, 16.3, 16.5, 16.7 дахь хэсэг, 17 дугаар зүйлийн гарчиг, 17 дугаар зүйлийн 17.2, 17.3, 17.4, 17.5 дахь хэсэг, 18 дугаар зүйлийн гарчиг, 18 дугаар зүйлийн 18.1, 18.2 дахь хэсэг, 19 дүгээр зүйлийн гарчиг, 19 дүгээр зүйлийн 19.1, 19.2 дахь хэсэг, 21 дүгээр зүйлийн гарчиг, 21 дүгээр зүйлийн 21.1, 21.2, 23.2, 23.4, 25.2, 26.2 дахь хэсэгт “Шударга өрсөлдөөн, хэрэглэгчийн төлөө газрын” гэснийг “Монополын эсрэг газрын” гэж, 10 дугаар зүйлийн 10.1 дэх хэсэг, 20 дугаар зүйлийн 20.1 дэх хэсэг, 20.3.5 дахь заалтад “Шударга өрсөлдөөн, хэрэглэгчийн төлөө газраас” гэснийг “Монополын эсрэг газраас” гэж тус тус өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны .... дугаар Улаанбаатар

сарын ....-ны өдөр хот

**НИЙСЛЭЛ УЛААНБААТАР ХОТЫН ЗАМЫН ХӨДӨЛГӨӨНИЙ ТҮГЖРЭЛИЙГ БУУРУУЛАХ, ГЭР ХОРООЛЛЫГ ОРОН СУУЦЖУУЛАХ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Нийслэл Улаанбаатар хотын замын хөдөлгөөний түгжрэлийг бууруулах, гэр хорооллыг орон сууцжуулах тухай хуулийн 16 дугаар зүйлийн гарчгийн “Монгол Улсын сайд, Нийслэл Улаанбаатар хотын авто замын түгжрэлийг бууруулах Үндэсний хорооны даргын” гэснийг “Монгол Улсын сайд, 20 минутын хот Үндэсний хорооны даргын” гэж, 16 дугаар зүйлийн 16.1 дэх хэсгийн “Монгол Улсын сайд, Нийслэл Улаанбаатар хотын авто замын түгжрэлийг бууруулах Үндэсний хорооны дарга” гэснийг “Монгол Улсын сайд, 20 минутын хот Үндэсний хорооны дарга” гэж тус тус өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**зөвшөөрлийн ТУХАЙ хуульд ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Зөвшөөрлийн тухай хуулийн 8.2 дугаар зүйлийн 10 дахь хэсгийн 10.7 дахь заалтын “Шударга өрсөлдөөн, хэрэглэгчийн төлөө газар” гэснийг “Монополын эсрэг газар” гэж тус тус өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**бүсчилсэн хөгжлийн удирдлага зохицуулалтын ТУХАЙ**

**хуульд НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Бүсчилсэн хөгжлийн удирдлага зохицуулалтын тухай хуулийн 6 дугаар зүйлийн 6.6 дахь хэсгийн “дүрэм,” гэсний дараа “Ажлын албаны” гэж нэмсүгэй.

**2 дугаар зүйл**.Бүсчилсэн хөгжлийн удирдлага зохицуулалтын тухай хуулийн 6 дугаар зүйлийн 6.3 дахь хэсэг, 7 дугаар зүйлийн 7.4 дэх хэсэг, 7.6 дахь хэсэг, 13 дугаар зүйлийн гарчиг, мөн зүйлийн 13.1 дэх хэсгийн “үндэсний хөгжлийн бодлого, төлөвлөлтийн” гэснийг “бүсчилсэн хөгжлийн” гэж, 8 дугаар зүйлийн 8.1.2, 8.1.8 дахь заалтын “бүс нутгийн хөгжлийн” гэснийг “эдийн засаг, хөгжлийн” гэж тус тус өөрчилсүгэй.

**3 дугаар зүйл**. Бүсчилсэн хөгжлийн удирдлага зохицуулалтын тухай хуулийн 6 дугаар зүйлийн 6.5 дахь хэсгийн “Ажлын албаны үүргийг үндэсний хөгжлийн бодлого, төлөвлөлтийн асуудал эрхэлсэн төрийн захиргааны төв байгууллагын холбогдох нэгж хэрэгжүүлнэ.” гэснийг хассугай.

**4 дүгээр зүйл**.Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**нийгмийн халамжийн ТУХАЙ хуульд ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Нийгмийн халамжийн тухай хуулийн 3 дугаар зүйлийн 3.1.11 дэх заалт, 13 дугаар зүйлийн 13.11 дэх хэсгийн “нийгмийн хамгааллын” гэснийг “нийгмийн халамжийн” гэж тус тус өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**архив, албан хэрэг хөтлөлтийн ТУХАЙ хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Архив, албан хэрэг хөтлөлтийн тухай хуулийн 20 дугаар зүйлийн 20.2 дахь хэсгийн “хөдөлмөр, нийгмийн хамгааллын” гэснийг “хүний хөгжлийн” гэж өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**соёлын бүтээлч үйлдвэрлэлийг дэмжих ТУХАЙ хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Соёлын бүтээлч үйлдвэрлэлийг дэмжих тухай хуулийн 9 дүгээр зүйлийн 9.1 дэх хэсгийн “хөдөлмөр, нийгмийн хамгааллын” гэснийг “хүний хөгжлийн” гэж өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**ДИПЛОМАТ АЛБАНЫ ТУХАЙ хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Дипломат албаны тухай хуулийн 22 дугаар зүйлийн 22.2 дахь хэсгийн “эрүүл мэнд, нийгмийн хамгааллын” гэснийг “хүний хөгжлийн” гэж өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**нийгмийн даатгалын ерөнхий хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Нийгмийн даатгалын ерөнхий хуулийн 8 дугаар зүйлийн 8.2 дахь хэсгийн “хөдөлмөр, нийгмийн хамгааллын” гэснийг “хүний хөгжлийн” гэж өөрчилсүгэй.

**2 дугаар зүйл**.Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**нийгмийн даатгалын сангаас олгох тэтгэврийн тухай**

**хуульд ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Нийгмийн даатгалын сангаас олгох тэтгэврийн тухай хуулийн 5 дугаар зүйлийн 5.3 дахь хэсэг, 20 дугаар зүйлийн 20.6 дахь хэсэг, 27 дугаар зүйлийн 27.2 дахь хэсгийн “хөдөлмөр, нийгмийн хамгааллын” гэснийг “хүний хөгжлийн” гэж тус тус өөрчилсүгэй.

**2 дугаар зүйл**.Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**НИЙГМИЙН ДААТГАЛЫН САНГААС ОЛГОХ ҮЙЛДВЭРЛЭЛИЙН ОСОЛ, МЭРГЭЖЛЭЭС ШАЛТГААЛСАН ӨВЧНИЙ ТЭТГЭВЭР, ТЭТГЭМЖ, ТӨЛБӨРИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Нийгмийн даатгалын сангаас олгох үйлдвэрлэлийн осол, мэргэжлээс шалтгаалсан өвчний тэтгэвэр, тэтгэмж, төлбөрийн тухай хуулийн 3 дугаар зүйлийн 3.4 дэх хэсэг, 13 дугаар зүйлийн 13.3 дахь хэсэг, 14 дүгээр зүйлийн 14.2, 14.7, 14.9 дэх хэсэг, 15 дугаар зүйлийн 15.7 дахь хэсэг, 16 дугаар зүйлийн 16.4 дахь хэсгийн “хөдөлмөр, нийгмийн хамгааллын” гэснийг “хүний хөгжлийн” гэж тус тус өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**боловсролын ерөнхий хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Боловсролын ерөнхий хуулийн 17 дугаар зүйлийн 17.9, 17.10 дахь хэсэг, 26 дугаар зүйлийн 26.1.25 дахь заалтын “хөдөлмөр, нийгмийн хамгааллын” гэснийг “хүний хөгжлийн” гэж тус тус өөрчилсүгэй.

**2 дугаар зүйл**.Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**ДОНОРЫН тухай хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Донорын тухай хуулийн 22 дугаар зүйлийн 22.1 дэх хэсгийн “хөдөлмөр, нийгмийн хамгааллын” гэснийг “хүний хөгжлийн” гэж өөрчилсүгэй.

**2 дугаар зүйл**.Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**үндэсний баялгийн сангийн тухай хуульд**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Үндэсний баялгийн сангийн тухай хуулийн 8 дугаар зүйлийн 8.2 дахь хэсгийн “Хөдөлмөр, нийгмийн хамгааллын” гэснийг “Хүний хөгжлийн” гэж өөрчилсүгэй.

**2 дугаар зүйл**. Энэ хуулийг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ИХ ХУРЛЫН ТОГТООЛ**

2024 оны … дугаар Дугаар.... Улаанбаатар

сарын ... -ны өдөр хот

**ТӨРИЙН ЗАХИРГААНЫ БАЙГУУЛЛАГЫН ТОГТОЛЦОО, БҮТЦИЙН ЕРӨНХИЙ БҮДҮҮВЧИЙГ ШИНЭЧЛЭН БАТЛАХ ТУХАЙ**

 Монгол Улсын Засгийн газрын тухай хуулийн 12 дугаар зүйлийн 1 дэх хэсгийг үндэслэн Монгол Улсын Их Хурлаас ТОГТООХ нь:

 1.“Төрийн захиргааны байгууллагын тогтолцоо, бүтцийн ерөнхий бүдүүвч”-ийг хавсралт ёсоор шинэчлэн баталсугай.

2.Энэ тогтоол гарсантай холбогдуулан "Төрийн захиргааны байгууллагын тогтолцоо, бүтцийн ерөнхий бүдүүвчийг шинэчлэн батлах тухай” Улсын Их Хурлын 2020 оны 07 дугаар сарын 07-ны өдрийн 07 дугаар тогтоолыг хүчингүй болсонд тооцсугай.

3. Энэ тогтоолыг 2024 оны 7 дугаар сарын 09-ний өдөр баталсан Засгийн газрын бүтцийн тухай хууль хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

Монгол Улсын Их Хурлын 2024 оны

 ... дугаар тогтоолын хасвралт

**ТӨРИЙН ЗАХИРГААНЫ БАЙГУУЛЛАГЫН ТОГТОЛЦОО,
 БҮТЦИЙН ЕРӨНХИЙ БҮДҮҮВЧ**

|  |  |  |
| --- | --- | --- |
| **Эрхлэх асуудлын хүрээ, харьяалал** | **Засгийн газрын тохируулагч агентлаг** | **Засгийн газрын хэрэгжүүлэгч агентлаг** |
| Монгол Улсын Ерөнхий сайдын эрхлэх асуудлын хүрээнд | -Тагнуулын ерөнхий газар-Төрийн тусгай хамгаалалтын газар | -Төрийн өмчийн бодлого, зохицуулалтын газар-Газар зохион байгуулалт, геодези, зураг зүйн ерөнхий газар |
| Монгол Улсын Тэргүүн Шадар сайд бөгөөд Эдийн засаг, хөгжлийн сайдын эрхлэх асуудлын хүрээнд |  | -Оюуны өмчийн газар |
| Монгол Улсын Шадар сайдын эрхлэх асуудлын хүрээнд |  | -Хөрөнгө оруулалт, худалдааны газар-Төрийн худалдан авах ажиллагааны газар-Монополын эсрэг газар |
| Монгол Улсын Шадар сайдын эрхлэх асуудлын хүрээнд | -Онцгой байдлын ерөнхий газар-Стандарт, хэмжил зүйн газар |  |
| Монгол Улсын сайд, Засгийн газрын Хэрэг эрхлэх газрын даргын эрхлэх асуудлын хүрээнд |   |  |
| Монгол Улсын сайд, Хяналт, үнэлгээний Үндэсний хорооны даргын эрхлэх асуудлын хүрээнд |  | -Засгийн газрын хяналт хэрэгжүүлэх газар |
| Монгол Улсын сайд, 20 минутын хот Үндэсний хорооны даргын эрхлэх асуудлын хүрээнд |  |  |
| Монгол Улсын сайд, Боомтын сэргэлтийн Үндэсний хорооны даргын эрхлэх асуудлын хүрээнд |   |   |
| Гадаад харилцааны сайдын эрхлэх асуудлын хүрээнд |  |  |
| Сангийн сайдын эрхлэх асуудлын хүрээнд |   | -Гаалийн ерөнхий газар-Татварын ерөнхий газар |
| Шударга ёс, хууль зүй, дотоод хэргийн сайдын эрхлэх асуудлын хүрээнд | -Цагдаагийн ерөнхий газар-Хил хамгаалах ерөнхий газар | -Улсын бүртгэлийн ерөнхий газар-Архивын ерөнхий газар-Шүүхийн шийдвэр гүйцэтгэх ерөнхий газар-Гадаадын иргэн, харьяатын газар-Шүүх шинжилгээний ерөнхий газар |
| Аж үйлдвэр, эрдэс баялгийн сайдын эрхлэх асуудлын хүрээнд |  |  -Ашигт малтмал, газрын тосны газар-Үндэсний геологийн алба |
| Батлан хамгаалахын сайдын сайдын эрхлэх асуудлын хүрээнд | -Зэвсэгт хүчний жанжин штаб |  |
| Байгаль орчин, уур амьсгалын өөрчлөлтийн сайдын эрхлэх асуудлын хүрээнд |   | -Цаг уур, орчны шинжилгээний газар-Усны газар-Ойн газар |
| Боловсролын сайдын эрхлэх асуудлын хүрээнд |  | -Боловсролын ерөнхий газар |
| Гэр бүл, хүний хөгжлийн сайдын эрхлэх асуудлын хүрээнд |   | -Нийгмийн даатгалын ерөнхий газар-Хөдөлмөр, халамжийн үйлчилгээний ерөнхий газар-Хөгжлийн бэрхшээлтэй хүний хөгжлийн ерөнхий газар-Хүүхэд, гэр бүлийн хөгжил, хамгааллын ерөнхий газар |
| Зам, тээврийн хөгжлийн сайдын эрхлэх асуудлын хүрээнд | -Иргэний нисэхийн ерөнхий газар |  |
| Соёл, спорт, аялал жуулчлал, залуучуудын сайдын эрхлэх асуудлын хүрээнд; |  | -Соёл, урлагийн газар -Биеийн тамир, спортын улсын хороо; |
| Хот байгуулалт, барилга, орон сууцжуулалтын сайдын эрхлэх асуудлын хүрээнд |  |  |
| Хүнс, хөдөө аж ахуй, хөнгөн үйлдвэрийн сайдын эрхлэх асуудлын хүрээнд |   | -Мал эмнэлгийн ерөнхий газар--Жижиг, дунд үйлдвэрийн газар |
| Цахим хөгжил, инновац, харилцаа холбооны сайдын эрхлэх асуудлын хүрээнд |   | -Төрийн цахим үйлчилгээний зохицуулалтын газар |
| Эрчим хүчний сайдын эрхлэх асуудлын хүрээнд |   |   |
| Эрүүл мэндийн сайдын эрхлэх асуудлын хүрээнд |   | -Эрүүл мэндийн даатгалын ерөнхий газар-Эм, эмнэлгийн хэрэгслийн хяналт, зохицуулалтын газар |

---ооо---